Príloha č. 2 – Návrh zmluvy

ZMLUVA O POSKYTOVANÍ SERVISNÝCH SLUŽIEB
uzavretej v zmysle ust.  § 536  a nasl.
zák. č. 513/1991 Zb. Obchodného zákonníka
 (ďalej  len  „zmluva“)

 Zmluvné strany
Objednávateľ:   	Košický samosprávny kraj	
Zastúpený: 	JUDr. Zdenko Trebuľa,
predseda Košického samosprávneho kraja	
Sídlo: 	Námestie Maratónu mieru 1, 042 66Košice	
IČO:    	35 541 016	
DIČ:   	2021624924	
Bankové spojenie:	Štátna pokladnica	
číslo účtu:  	SK52 8180 0000 0070 0018 6505	
Osoby oprávnené rokovať o technických veciach:	  Ing. Jozef Houska, vedúci referátu IaKT	
Telefón:	055 / 72 68 332	
Email:	jozef.houska@vucke.sk	
		
Poskytovateľ:		
Zastúpený:	 		
Sídlo:

IČO:    		
DIČ:   		
IČ DPH:		
Bankové spojenie:		
číslo účtu:  		
Zápis v obch. registri:		
Osoby oprávnené rokovať
o technických veciach:		
Telefón:		
Email:		

Ďalej označované individuálne ako „Objednávateľ“,  „Poskytovateľ“ alebo „zmluvná strana“ a spoločne ako „zmluvné strany“.	

Článok I.
Predmet zmluvy

1.1	Poskytovateľ sa zaväzuje spravovať servery Objednávateľa s cieľom zabezpečiť dostupnosť všetkých nasadených aplikácií a služieb prevádzkovaných na týchto serveroch. Za zabezpečenie dostupnosti aplikácií a služieb sa považuje uvedenie servera do takého prevádzkového stavu, ktorý umožní riadny prístup k aplikáciám resp. službám na tomto serveri ich oprávnenému správcovi. Za zabezpečenie dostupnosti sa pritom nepovažuje správa samotných aplikácií a služieb, pokiaľ nie je touto zmluvou v konkrétnych prípadoch stanovené inak.
1.2	Za kritické aplikácie a služby s prednostným riešením dostupnosti sa považujú (uvedené v poradí dôležitosti):
•	zabezpečenie zasadnutí zastupiteľstva Košického samosprávneho kraja,
•	Infraštruktúra VMWARE,
•	Infraštruktúra HyperV,
•	Infraštruktúra CITRIX,
•	Doména Microsoft Windows Active Directory, DHCP a DNS,
•	File server a dokumentový server,
•	Platobný portál SAP,
•	Ekonomický informačný systém SAP ERP,
•	Ekonomický software WinIBEU,
•	Služby elektronickej pošty,
•	Tlačový server,
•	Portálové a webové služby.
1.3	Rozsah služieb poskytovaných Poskytovateľom je limitovaný počtom serverov, v rozsahu 72  virtuálnych, 12 fyzických serverov a SAN infraštruktúry obsahujúcej 4 diskové polia. Zmluvné strany sa dohodli, že v cene tejto zmluvy je zahrnutý prirodzený predpokladaný nárast počtu serverov, a to maximálne o 10 (desať) virtuálnych serverov a o 5 (päť) fyzických serverov v porovnaní s počtom ku dňu podpísania tejto zmluvy. Inštalácia týchto nových serverov nie je súčasťou predmetu tejto zmluvy. 
1.4	Za účelom naplnenia predmetu zmluvy bude Poskytovateľ aktívne preventívne zabezpečovať Objednávateľovi na udržiavanie bezproblémovej prevádzky systému minimálne tieto práce: 
•	správa a kontrola udalostí (Event Log) a odstraňovanie chýb operačných systémov všetkých serverov, 
•	bezodkladné odstraňovanie havarijných stavov na serverovej a SAN infraštruktúre,
•	správa SAN infraštruktúry,
•	správa infraštruktúry Hyper-V a VMware,
•	správa služieb DNS, DHCP, WINS a Active Directory vrátane GP, ale bez správy používateľských účtov,
•	správa file servera  a dokumentového servera,
•	správa Exchange servera,
•	správa zálohovacích serverov,
•	správa web serverov,
•	správa aplikačných serverov Microsoft SQL ,
•	monitorovanie a správa serverových bezpečnostných aktualizácií v aplikácii WSUS, 
•	monitorovanie a správa aktualizácií HW/SW ovládačov na serveroch,
•	monitorovanie a správa technológie Microsoft cluster,
•	inštalácia certifikátov a ďalšieho SW podľa požiadaviek,
•	kontrola integrity a defragmentácia súborového systému serverov,
•	pravidelná mesačná súhrnná analýza bezpečnosti prostredia počítačov a návrhy na riešenie bezpečnostných problémov, 
•	poskytovanie konzultácií a poradenstva na všetky vyššie uvedené produkty,
•	poskytovanie konzultácií  pre systémovú integráciu v oblasti prevádzky a implementácie informačných technológií.

Článok II.
Spôsob plnenia

2.1	Každé zistenie chybového stavu alebo neštandardnej situácie čo najskôr nahlási Poskytovateľ Objednávateľovi.
2.2	Poskytovateľ sa zaväzuje poskytnúť služby vyžadujúce kontakt s Objednávateľom v pracovnej dobe Objednávateľa, ostatné práce vykoná podľa dohody s Objednávateľom aj mimo pracovnej doby Objednávateľa. Miesto konkrétneho poskytovania služieb bude spresnené osobami oprávnenými jednať o technických veciach.
2.3	Poskytovateľ sa zaväzuje poskytovať servisné zásahy spojené s predmetom zmluvy po zistení nefunkčnosti alebo potrebe vylepšiť danú funkcionalitu bezodkladne.
2.4	Zamestnanci, ktorí sú oprávnení požadovať servisný zásah v súlade s postupom uvedeným v prílohe č. 2 tejto zmluvy, ako aj konať v mene Objednávateľa v rozsahu výkonu celého predmetu tejto zmluvy v zmysle čl. I. tejto zmluvy sú zamestnanci Referátu informačných a komunikačných technológií Úradu Košického samosprávneho kraja.
2.5	Súčasťou predmetu zmluvy nie je dodávka softvéru, hardvéru, náhradných dielov a spotrebného materiálu potrebného k zabezpečeniu funkčnosti spravovaných zariadení. Takúto dodávku Poskytovateľ zabezpečí na základe samostatnej zmluvy alebo objednávky zo strany Objednávateľa.
2.6	Poskytovateľ vykoná Upgrade SW (zmena verzie OS, zmena verzie kritických aplikácií spoločnosti Microsoft) na spravovanej infraštruktúre len na základe vzájomne schválneho migračného plánu.
2.7	Poskytovateľ poskytne na požiadanie Objednávateľa súčinnosť s inými dodávateľmi informačných a komunikačných technológií, aby dodávky nového HW a SW majúce nejakú súvislosť s predmetom tejto zmluvy boli úspešne zaradené do spravovaného systému.
2.8	Poskytovateľ bude podávať bezodkladne správu o stave konkrétneho spravovaného servera s návrhmi resp. podnetmi na zlepšenie v tom prípade, ak to bude podľa úsudku Poskytovateľa vyžadovať prevádzkový stav konkrétneho servera.
2.9	Poskytovateľ nie je oprávnený využiť administrátorský prístup k zariadeniam získaný od Objednávateľa kvôli správe infraštruktúr na iné účely, obzvlášť nie na prístup k údajom. Poskytovateľ i jeho zamestnanci a jeho prípadní subdodávatelia a ich zamestnanci musia absolvovať úkony a dodržiavať povinnosti vyplývajúce z bezpečnostnej politiky Úradu Košického samosprávneho kraja a musia sa písomne zaviazať k mlčanlivosti o zistených skutočnostiach pri práci pre Objednávateľa.
2.10	Objednávateľ ako majiteľ infraštruktúr z predmetu zmluvy poskytne nie na svoj úkor Poskytovateľovi prihlasovacie účty k spravovaným prvkom – k dotknutým informačným a komunikačným systémom – na najvyššej úrovni správcu vrátane vzdialeného prístupu do počítačovej siete Objednávateľa.
2.11	Objednávateľ v zastúpení osoby oprávnenej jednať o technických veciach rozhoduje o konfliktných oprávneniach na strane zamestnancov Objednávateľa, ktoré sa kryjú s oprávneniami poskytnutými Poskytovateľovi.
2.12	Objednávateľ v zastúpení osoby oprávnenej jednať o technických veciach, príp. zástupcov jednotlivých dotknutých informačných systémov poskytne Poskytovateľovi konzultácie k existujúcemu riešeniu funkcionality a naopak.
2.13	Objednávateľ je v plnom rozsahu zodpovedný za dodržiavanie licenčných podmienok a ochranu autorských práv. Poskytovateľ nezodpovedá za prípadné porušenie týchto práv, pokiaľ ide o práce vykonávané na požiadanie Objednávateľa. Poskytovateľ nesmie bez súhlasu Objednávateľa inštalovať akýkoľvek software v infraštruktúre Objednávateľa (s výnimkou opravných balíčkov, updatov a upgradov už inštalovaného software).

Článok III
Práva a povinnosti zmluvných strán
Práva a povinnosti Poskytovateľa

3.1	Poskytovateľ je povinný pri plnení predmetu tejto zmluvy postupovať s vynaložením potrebnej odbornej starostlivosti. Poskytovateľ je povinný dodržiavať všeobecne záväzné právne predpisy, technické normy, ako aj ostatné dohodnuté podmienky. 
3.2	Poskytovateľ sa zaväzuje plniť predmet zmluvy priebežne, plynule a pravidelne v súlade s požiadavkami Objednávateľa vo vzájomne odsúhlasených termínoch medzi Poskytovateľom a Objednávateľom.
3.3	Poskytovateľ je povinný bez zbytočného odkladu informovať Objednávateľa o všetkých dôležitých skutočnostiach súvisiacich s realizáciou dohodnutých výkonov, ktoré by mohli ohroziť alebo obmedziť realizáciu dohodnutých výkonov Poskytovateľom.
3.4	Poskytovateľ v žiadnom prípade nezodpovedá za poruchy spôsobené nesprávnym alebo neodborným konaním používateľov na strane Objednávateľa.
3.5	Poskytovateľ sa zaväzuje začať pracovať na plnení predmetu vymedzenom článkom I.  v čo najkratšom čase a bez prieťahov, na produktoch spoločností Microsoft súvisiacich s kritickými aplikáciami a službami podľa článku I. bodu 1.2. do 5 hodín (riadneho pracovného času Objednávateľa) od zistenia alebo nahlásenia nedostupnosti alebo nefunkčnosti niektorej aplikácie resp. služby na spravovaných serveroch. Na ostatných uvedených produktoch sa Poskytovateľ zaväzuje začať pracovať do 12 hodín (riadneho pracovného času Objednávateľa) od zistenia alebo nahlásenia nedostupnosti alebo nefunkčnosti niektorej aplikácie resp. služby na spravovaných serveroch. 
3.6	Na plnení predmetu diela sa Poskytovateľ zaväzuje pracovať až do zabezpečenia dostupnosti podľa článku I. bodu 1.1., pričom na serveroch s kritickými aplikáciami podľa článku I. bodu 1.2. sa zaväzuje obnoviť činnosť do 12 hodín (riadneho pracovného času Objednávateľa) od zistenia alebo nahlásenia nedostupnosti alebo nefunkčnosti niektorej aplikácie resp. služby na spravovaných serveroch. 
3.7	V prípade zistenia prekážky v plnení predmetu zmluvy Poskytovateľom z viny Objednávateľa, vyššej moci alebo tretej strany (vada hardvéru, softvéru alebo iného zariadenia nesúvisiaceho s predmetom tejto zmluvy) sa záväzné časy uvedené v bode 3.5. a 3.6. tohto článku  predlžujú o čas nutný na odstránenie prekážky. O akýchkoľvek zisteniach o prekážkach v plnení predmetu zmluvy a o ich odstránení sú zmluvné strany povinné sa navzájom bezodkladne informovať.
3.8	Poskytovateľ bude dbať na to, aby pri výkone predmetu zmluvy boli naplnené požiadavky zákona č. 275/2006 Z. z. o informačných systémoch verejnej správy a o zmene a doplnení niektorých zákonov, zákona č.55/2014. Z. z. o štandardoch pre informačné systémy verejnej správy a o zmene a doplnení niektorých zákonov, zákona č. 122/2013 Z. z. o ochrane osobných údajov a o zmene a doplnení niektorých zákonov a smernice č. 1/2010 o Bezpečnostnej politike informačných systémov Košického samosprávneho kraja.
3.9	Poskytovateľ je povinný vyhodnotiť plnenie predmetu zmluvy mesačnou písomnou správou k poslednému dňu v mesiaci a túto správu zaslať Objednávateľovi na odsúhlasenie (akceptačný protokol). Objednávateľ má právo neakceptovať predloženú mesačnú správu alebo jej časť.
3.10	Poskytovateľ bude zaznamenávať servisné udalosti a zmeny podľa pokynov Objednávateľa do prevádzkovej dokumentácie.

Práva a povinnosti objednávateľa

3.11	Objednávateľ sa zaväzuje za realizované výkony zaplatiť dohodnutú cenu podľa podmienok stanovených v tejto zmluve.
3.12	Objednávateľ sa zaväzuje na svoje náklady riadne a včas poskytnúť Poskytovateľovi potrebnú súčinnosť, riadne a včasné spolupôsobenie:
3.12.1	Objednávateľ poskytne na svoje náklady Poskytovateľovi potrebnú a včasnú spoluúčasť pri poskytovaní servisných služieb.
3.12.2	Objednávateľ poskytne na svoje náklady Poskytovateľovi prístup do systému Service Desk, zadanie a podklady, vyjadrenie k riešeniu, zabezpečenie spolupráce tretích strán v prípade väzieb na okolie definovaných v systéme Service Desk.
3.12.3	Ak bráni odovzdaniu/prevzatiu servisných služieb funkčná nedostupnosť modulov (mimo predmetu tejto zmluvy) z viny Objednávateľa, bude funkčnosť servisných služieb preukázaná náhradným spôsobom, napr. simulačne.
3.12.4	Osoby oprávnené preberať servisné služby alebo ich časti sú zamestnanci Referátu informačných a komunikačných technológií Úradu Košického samosprávneho kraja.
3.12.5	Ak v priebehu plnenia zmluvy Objednávateľ odstúpi od zmluvy jednostranne, uhradí Poskytovateľovi preukázané náklady za plnenie do doby prerušenia plnenia.
3.12.6	V zastúpení osoby zodpovednej za prevádzku Objednávateľ ako vlastník infraštruktúry má právo prístupu na všetky zariadenia a systémy prostredníctvom administrátorského účtu.

Článok IV
Miesto plnenia

Miestom plnenia predmetu zmluvy sú priestory Objednávateľa a priestory, kde je umiestnená jeho infraštruktúra v tomto rozsahu:
•	budova Úradu Košického samosprávneho kraja, Nám. Maratónu mieru 1, Košice,
•	priestory využívané Úradom Košického samosprávneho kraja na Strojárenskej ulici v Košiciach.

Článok V
Doba trvania zmluvy

Zmluva sa uzatvára na dobu určitú do ...............

Článok VI
Cena a platobné podmienky

6.1	Cena servisných služieb definovaných v čl. I. tejto zmluvy je určená dohodou zmluvných strán.
6.2	Objednávateľ sa zaväzuje za služby dohodnuté v článku I. platiť odmenu vo výške 
............ € (slovom: ................................  Eur a ...... centov) mesačne bez DPH.
6.3	V prípade prác uvedených v čl. II., v bode  2.6 , Poskytovateľ vykoná vzájomne odsúhlasené práce na základe objednávky s hodinovou sadzbou vo výške .........€ (slovom: ...........desiat Eur) bez DPH.
6.4	K dohodnutej odmene bude pripočítaná DPH v zmysle platných predpisov. Cena mesačnej odmeny za služby vrátane DPH je ................. € (slovom: .......................Eur).
6.5	Objednávateľ bezhotovostne uhradí dohodnutú cenu na účet Poskytovateľa uvedeného v daňovom doklade, ktorý Poskytovateľ vystaví vždy k poslednému dňu mesačnej periódy, po akceptácii mesačnej správy (akceptačný protokol).
6.6	Poskytovateľ je povinný vyhotoviť faktúru v štyroch rovnopisoch. Jednotlivé faktúry musia spĺňať zákonné náležitosti daňového dokladu podľa § 72 a § 74 zákona č. 222/2004 Z. z. o dani z pridanej hodnoty v znení neskorších predpisov.
6.7	Lehota splatnosti faktúr za výkony bude tridsať dní odo dňa vystavenia faktúry Objednávateľovi.
6.8	V prípade, že faktúra nebude obsahovať náležitosti uvedené v tejto zmluve, je Objednávateľ oprávnený vrátiť ju Poskytovateľovi na doplnenie; v takom prípade začne plynúť nová lehota splatnosti doručením opravenej faktúry Objednávateľovi.
6.9	Záväzok Objednávateľa vyplývajúci z faktúry je splnený pripísaním fakturovanej čiastky na účet Poskytovateľa v lehote splatnosti. V prípade omeškania s úhradou faktúry je Poskytovateľ oprávnený požadovať úrok z omeškania vo výške 0,02% z dlžnej sumy za každý deň omeškania.
6.10	Pri náraste počtu spravovaných serverov nad niektorý z limitov uvedených v čl. I. bodu 1.3. sa zmluvné strany dohodnú na adekvátnom pomernom zvýšení odmeny dodatkom ku zmluve. Ak nedôjde ku vzájomnej dohode o zvýšení odmeny, má Poskytovateľ právo odmietnuť vykonávať predmet tejto zmluvy na tých zariadeniach, ktoré budú nad uvedený limit. 

Článok VII
Zodpovednosť za vady a zmluvné sankcie

7.1	Zodpovednosť za vady, pokiaľ zmluva neustanovuje niečo iné, sa riadi ustanoveniami      § 560 až 565 Obchodného zákonníka. 
7.2	Pri neplnení povinností plynúcich zo zmluvy Poskytovateľom môže Objednávateľ vyúčtovať Poskytovateľovi zmluvnú pokutu vo výške 10% z paušálnej ceny podľa článku VI. bodu 6.2.
7.3	Poskytovateľ zodpovedá v rozsahu záruky za vady vzniknuté pri chode spravovanej infraštruktúry podľa Prílohy č. 1. Zmluvy. Poskytovateľ nezodpovedá za vady diela vzniknuté v dôsledku zásahu do chodu IT infraštruktúry zo strany Objednávateľa alebo tretích osôb, ktorý nebol odsúhlasený Poskytovateľom.
7.4	V prípade, že Poskytovateľ nenastúpi na servisný zásah v prípade nahlásenia poruchy a neobnoví chod aplikácií podľa tejto zmluvy, má Objednávateľ právo vyfakturovať Poskytovateľovi zmluvnú pokutu do výšky jedného mesačného paušálu.
7.5	Pod pojmom „nastúpenie na servisný zásah“ sa rozumie aspoň jedna z nasledujúcich možností:
•	osobná návšteva zástupcu Poskytovateľa u Objednávateľa s cieľom odstránenia reklamovanej chyby,
•	pripojenie sa zástupcu Poskytovateľa nástrojmi vzdialenej správy s cieľom odstránenia reklamovanej chyby,
•	telefonická konzultácia zástupcu Poskytovateľa s Objednávateľom s cieľom odstránenia reklamovanej chyby.

Článok VIII
Vyššia moc

8.1	V prípade tzv. vyššej moci je vylúčená zodpovednosť zmluvných strán za nesplnenie záväzkov vyplývajúcich z tejto zmluvy , s výnimkou záväzku na úhradu dlžnej čiastky, pričom strana postihnutá okolnosťami vyššej moci bez zbytočného odkladu oznámi druhej zmluvnej strane povahu a rozsah príslušných okolností, v opačnom prípade sa nezbavuje svojej zodpovednosti za neplnenie tejto zmluvy.
8.2	Za prípady vyššej moci sú považované také neobvyklé okolnosti, ktoré bránia dočasne alebo trvalo plneniu zmluvy a ktoré nemohli byť Objednávateľom ani Poskytovateľom predvídané alebo odvrátené.

Článok IX
Skončenie zmluvného vzťahu

Zmluvné strany sú oprávnené ukončiť túto zmluvu:
•	písomnou dohodou zmluvných strán,
•	písomnou výpoveďou zmluvy aj bez uvedenia dôvodu s trojmesačnou výpovednou lehotou, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane a skončí uplynutím posledného dňa tretieho kalendárneho mesiaca,
•	okamžitým ukončením zmluvného vzťahu písomnou výpoveďou zmluvy Objednávateľom v prípade, ak Poskytovateľ preukázateľne neplní zmluvné povinnosti alebo preukázateľne spôsobil ohrozenie bezpečnosti infraštruktúry a údajov.

Článok X
Záverečné ustanovenia

10.1	Táto zmluva nadobúda platnosť dňom jej podpísania a účinnosť dňom nasledujúcim po dni jej zverejnenia na webovom sídle Objednávateľa.
10.2	Právne vzťahy touto zmluvou neupravené sa riadia príslušnými ustanoveniami Obchodného zákonníka ako i súvisiacimi právnymi predpismi.
10.3	Zmluvné strany sa oboznámili s obsahom príloh č. 1 a 2, ktoré tvoria neoddeliteľnú súčasť Zmluvy a v plnom rozsahu ich akceptujú.
10.4	Akékoľvek zmeny a doplnky k tejto zmluve je možné vykonať len po vzájomnej dohode zmluvných strán formou písomného dodatku.
10.5	Táto zmluva je vyhotovená v piatich rovnopisoch, z ktorých tri rovnopisy sú určené pre Objednávateľa a dva rovnopisy pre Poskytovateľa.
10.6	Účastníci zmluvy prehlasujú, že sa s obsahom zmluvy oboznámili, zmluva nebola podpísaná v tiesni a zodpovedá prejavenej vôli.

V Košiciach, dňa  ...............    			V Košiciach, dňa  ...........................    

Za Objednávateľa:                                      		Za Poskytovateľa: 

  _____________________________          	      	    __________________________  
  JUDr. Zdenko Trebuľa          			   ................................
  predseda				         .......................................
Košický samosprávny kraj			....................................................